**Mesto Vrútky**

**Predkladacia správa**

Určené:

***na zasadnutie Mestského zastupiteľstva vo Vrútkach dňa 18.4.2017***

Názov materiálu:

**Správa o zrealizovaných projektoch a predkladaných žiadostiach o spolufinancovaní z fondov EÚ za rok 2016 a na rok 2017**

**Dôvodová správa**

|  |  |  |
| --- | --- | --- |
| **Názov a údaje o projekte** | **Náklady projektu** | **Popis projektu** |
| **1. Vrútky, Ul. Karvaša – Blahovca, Rozšírenia vodovodu a kanalizácie**Dňa 24. 10.2016 bola podaná žiadosť o poskytnutie podpory formou dotácie.**Riadiaci orgán:** Environmentálny fondDňa 30.1.2017 bola z Environmentálneho fondu doručená odpoveď, že žiadosť nebola schválená. | **512 510,28 €****Výška spoluúčasti 5%** **25 625,51 €** | Cieľom projektu bolo rozšírenie verejného vodovodu a verejnej kanalizácie, na ktoré by bolo možné napojiť nielen existujúce objekty, ale aj podnietiť rozvoj tohto územia, ktoré je vhodné pre rozšírenia zástavby rodinnými domami, rekreačnými objektmi a oddychovej zóny. Na predmetnú akciu bola podaná žiadosť už v roku 2012, ktorá bola Environmentálnym fondom schválená vo výške 72 000 €, pričom výška spoluúčasti mesta činila 3 789,48 €. Z dôvodu neukončenia procesu verejného obstarávania na zhotoviteľa pre  predmetnú akciu k predpísanému dátumu, nedošlo k podpísaniu zmluvy medzi mestom a Environmentálnym fondom.Na základe výsledkov verejného obstarávania bola uzatvorená zmluva s firmou DÚHA, a.s., Čapajevova 29, Prešov. Vzhľadom na uvedené skutočnosti mesto podalo v roku 2013 opätovnú žiadosť v plnej výške, ktorá nebola Environmentálnym fondom schválená. Opätovné mesto podalo žiadosť v roku 2014, ktorá v roku 2015 nebola schválená. Preto sa mesto opätovne pokúšalo podať žiadosť o dotáciu z Environmentálneho fondu aj v roku 2016. |
| **2. Zníženie energetickej náročnosti Mestského úradu vo Vrútkach**Dňa 15.3.2016 bola podaná žiadosť o poskytnutie podpory formou dotácie.**Riadiaci orgán:** Slovenská inovačná a energetická agentúraŽiadosť nebola schválená. | **778.547,64 €****Výška spoluúčasti 5%** 38 927,38 € | Cieľom projektu je zníženie spotreby energie pri prevádzke administratívnej budovy mestského úradu. V dôsledku realizácie projektu dôjde k zníženiu energetickej náročnosti verejnej budovy nad rámec minimálnych požiadaviek s celkovým obostavaným priestorom zatepľovaného domu 4 685,56 m3. Teoretická potreba tepla pre mestský úrad je 256 322,69 kWh/rok pred zateplením, po realizácii zateplenia je potreba tepla  124 039,90 kWh/rok, čo predstavuje úsporu tepelnej energie 51,61 % oproti pôvodnému stavu.Projekt vychádza z energetického auditu, pričom opatrenia na zníženie energetickej náročnosti budovy mestského úradu navrhnuté v energetickom audite sú rozpracované v projektovej dokumentácii, ktoré riešia:1. zlepšenie tepelno-technických vlastností stavebných konštrukcií (zateplenie obvodového plášťa, zateplenie strešného plášťa, výmena otvorových konštrukcií);
2. modernizácia vykurovacieho systému;
3. výmena svietidiel a inštalácia podhľadov (zníženie stropov)
 |
| **3. Plnou parou vpred!**Dňa 17.3.2017 bola podpísaná Žiadosť o poskytnutie finančného príspevku pre mikroprojekt z prostriedkov Európskeho fondu regionálneho rozvojaProgram Interreg V-A Poľsko - Slovensko 2014 -2020.**Vedúci partner – žiadateľ:**Miejski Dom Kultury w Czechowicach-Dziedzicach.Dňa 20. júna 2016 sa uskutočnilo prvé stretnutie so slovenskou delegáciou a prvé rozhovory o spoločnom projekte v rámci cezhraničnej spolupráce. Na tomto stretnutí obaja partneri úvodne deklarovali záujem o spoluprácu. V priebehu ďalšieho stretnutia v júli 2016 bola vypracovaná myšlienka projektu a určili sa miesta realizácie projektu a jeho priebeh. V auguste boli dojednané podrobnosti realizácie projektu na oboch stranách hranice, partneri spoločne vypracovali pracovný harmonogram realizácie projektu a rozdelili medzi seba úlohy. V marci 2017 sa uskutočnilo stretnutie sumarizujúce práce spojené s prípravou mikroprojektovej žiadosti, ktoré sa ukončilo podpisom partnerskej dohody.Bola podpísaná partnerská dohoda, na základe ktorej bude realizovaný projekt. Stanovili sa ciele projektu, cieľové skupiny a boli rozdelené úlohy medzi partnerov. Vypracoval sa harmonogram a rozpočet projektu. Boli určené kontaktné osoby a koordinátori u oboch partnerov, zriadil sa projektový tím. V priebehu celého obdobia realizácie projektu budú partneri spoločne realizovať všetky aktivity naplánované v rámci dohody a opísané v žiadosti o poskytnutie finančného príspevku. | **Celkový rozpočet projektu:** **43 539,42 €****Z toho Mesto Vrútky:****24 262,73 €****5 % spolufi-nancovanie:** **1 213,14 €** | Hlavným cieľom mikroprojektu „Plnou parou vpred” je využitie spoločného kultúrneho dedičstva miest Vrútky a Czechowice-Dziedzice s cieľom podporovať rozvoj cestovného ruchu v oblasti pohraničia. Vďaka tomu mikroprojekt priamo prispieva k realizácii špecifického cieľu Programu „Zvýšenie úrovni udržateľného využitia kultúrneho a prírodného dedičstva návštevníkmi a obyvateľmi”, lebo už samotná účasť partnerov a spoločná príprava mikroprojektu sú aktívnou realizáciou tejto myšlienky. Prispejú k tomuto aj všetky naplánované úlohy a aktivity (stretnutia seniorov, vedecká konferencia, vedomostná hra, vydanie publikácie). Publikácia „Plnou parou vpred”, v ktorom sa budú nachádzať fotografie železničnej infraštruktúry (historické a súčasné), ako aj príspevky z konferencie a historické opisy, búde udržateľným výstupom projektu využívaným na vzdelávacie ciele, ako aj v priebehu aktivít zameraných na prezentáciu a šírenie tejto témy. Dôležité bude aj zvýšenie úrovne povedomia mládeže a obyvateľov prostredníctvom účasti na úlohách, čo ich povzbudí k plnšiemu využitiu potenciálu dedičstva pohraničia. Informačné aktivity projektu budú zamerané aj na turistov. Vďaka výstavbe železničnej dráhy sa rozvinuli Vrútky a Czechowice-Dziedzice. Dnes je epocha parných rušňov súčasťou spoločného kultúrneho dedičstva s obrovským potenciálom. Stále rastie záujem turistov o cestu vlakom ťahaným parným rušňom, o návštevu železničných objektov, expozície venovanej epoche parných rušňov a o publikácie venované dejinám železníc. Mikroprojekt „Plnou parou vpred” sa bude realizovať od júla 2017 do júna 2018. V projekte sú naplánované projektové aktivity, ktoré sa budú konať na území Czechowic-Dziedzic a Vrútok, ktoré sa nachádzajú na oprávnenom území. Predpokladom projektu je ukázať spoločné tradície oboch železničiarskych miest, aký vplyv mali tieto tradície na históriu a život tam bývajúcich obyvateľov. Chceme si odpovedať na otázku, do akej miery železničiarske tradície ovplyvňovali sociálny a hospodársky život na poľskej a slovenskej strane. V rámci projektu je naplánovaná účasť poľských občanov na udalostiach organizovaných na slovenskej strane a slovenských skupín na udalostiach organizovaných na poľskej strane. Cieľom projektu je prispieť k poľsko-slovenskej integrácii, priblížiť kultúru oboch národov, prehĺbiť existujúce a vybudovať nové vzájomné vzťahy. Projekt je odpoveďou na vyskytujúcu sa medzeru v doterajšej činnosti -zapojenosť obyvateľov mesta a najmä seniorov do zachraňovania pred zabudnutím dejín železnice v oboch mestách. Poslaním oboch partnerov je povzbudiť v miestnej komunite potrebu aktívnej účasti na miestom a regional-nom kultúrnom dianí. Vzhľadom na spoločné železničiarské tradície chceme zachytiť miznúce stopy zlatej epochy železničnej dopravy a ukázať špecifickú kultúru kruhov železničiarov. Projekt je prvým pokusom opísania 160-ročnej histórie želeničných tratí Bohumín - Dziedzice a Bohumín - Košice. |
| **4. Zvýšenie kapacity Materskej školy francúzskych partizánov 2979/19, Vrútky**Termín na predkladanie žiadostí o nenávratný finančný príspevok je 18. apríla 2017.MsÚ Vrútky podal dňa 19. januára 2017 Projektový zámer (súčasťou bola štúdia a projektové energetické hodnotenie MŠ)na VÚC Žilina, odbor SO pre IROP s názvom Zvýšenie kapacity Materskej školy francúzskych partizánov 2979/19, Vrútky. Dňa 17. marca 2017 bolo Mestskému úradu doručené stanovisko z VÚC Žilina, odbor SO pre IROP s názvom Zvýšenie kapacity Materskej školy francúzskych partizánov 2979/19, Vrútky. Projektový zámer na základe predložených informácií a dokumentov splnil podmienky určené vo výzve na predkladanie projektových zámerov a sprostredkovateľský orgán pre Integrovaný operačný program na základe zhodnotenia predloženého projektového zámeru v súlade s § 18 ods. 6 zákona č. 292/2014 Z. z. o príspevku poskytovanom z európskych štrukturálnych a investičních fondov a o zmene doplnení niektorých zákonov a bola mu vydaná **pozitívna hodnotiaca správa.****Operačný program:**Integrovaný regionálny operačný program**Fond:** Európsky fond regionálneho rozvoja (EFRR) | **Celkové oprávnené výdavky:** **328 300 EUR** **NFP:** **311 885 EUR** **5 % spolufi-nancovanie:****16 415 EUR****Neoprávnené výdavky: 12 500 EUR (dobudovanie detského ihriska-povinná aktivita)** | Predmetom riešenia rozšírenie kapacity MŠ je vytvorenie nového oddelenia, tvoriaceho samostatný prevádzkový celok, umiestnený na 2. NP, prístupný z centrálnej komunikácie objektu. V objekte bude zabezpečený bezbariérový vstup, upraví sa hygiena zamestnancov na hygienu pre imobilných. Vytvorí sa nový hospodársky vstup pre kuchyňu. Pôvodný hospodársky vstup bude slúžiť pre 3 a 4 oddelenie na 2. NP. Vstup pre 1 a 2 oddelenie sa nemení. Ostatné priestory 1. NP (kuchyňa, zázemie zamestnancov, hygiena, izolačka a herne detí) ostanú zachované.2. NP - organizácia 3 oddelenia ostane zachovaná (presunie sa šatňa 3 oddelenia z 1.NP na 2. NP). Nadstavbou sa zabezpečia priestory pre novonavrhova-né 4 oddelenie pozostávajúce zo šatne, hygieny, herne, výdajne jedál a skladu lehátok. Dispozične sa presunie poloha kancelárie (zborovne) zamestnancov.Navrhovaná nadstavba bude riešená ako obojstranný stenový systém, stužený sústavou ŽB prievlakov a vencov. Obvodové murivo bude z pórobetónových tvárnic YTONG. Strecha bude z priehradových nosníkov. Zateplenie z tepelnoizolačných materiálov EPS hr. 100 - 150 mm. Búracie práce sú podmienené navrhovaným dispozičným riešením, pozostávajú z vybúrania priečok, vybúrania otvoru do obvodovej steny za účelom prepojenia nadstavby s pôvodným objektom, úpravy plochej strechy za účelom nadstavby a kompletnej rekonštrukcie jestvujúcej strešnej konštrukcie.Vzduchotechnika: Novo navrhované priestory sú priamo odvetrané. Výdajňa jedál bude odvetraná núteným odsávaním pomocou potrubných ventilátorov s vyústením nad strešnú konštrukciu. Napojenia pôvodného objektu na inžinierske siete (vodovod, kanalizácia, elektrická energia) budú zachované. Prebehne úprava a dobudovanie vnútro-objektových rozvodov. Zásobovanie tepla je zabezpečené z jestvujúcej kotolne, kde prebehne rekonštrukcia technologického zariadenia.  |

**Pripravované projekty v roku 2017:**

* **Cyklotrasa Martin – Vrútky – rozpočet cca 60 000 €**
* **Rekonštrukcia chodníka Ul. Jána Bodeneka – rozpočet 15 000 €**
* **Prepracovanie projektu Zníženie energetickej náročnosti Mestského úradu vo Vrútkach**
* **Kompostéry – odbúranie biologicky rozložitelného odpadu-čaká sa na výzvu**
* **Informačné tabule o meste Vrútky – rozpočet 1 500 €**
* **Rekonštrukcia požiarnej zbrojnice-rozpočet 58 000 €**

**Návrh na uznesenie:**

 **Mestské zastupiteľstvo vo Vrútkach**

**- berie na vedomie: Správu o zrealizovaných projektoch a predkladaných žiadostiach o spolufinancovaní z fondov EÚ za rok 2016 a na rok 2017**

Vo Vrútkach, dňa 3.4.2017

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Juraj Gorilák, referát športu, cestovného ruchu a projektov

...................................................

 podpis predkladateľa